CELEX: 32020D0200
Language: mt
Date: 2020-02-11 00:00:00
Title: Deċiżjoni tal-Kumitat Politiku u ta' Sigurtà (PESK) 2020/200 tal-11 ta’ Frar 2020 dwar il-ħatra tal-Kap tal-Missjoni ta' Monitoraġġ tal-Unjoni Ewropea fil-Georgia (EUMM Georgia) u li tħassar id-Deċiżjoni (PESK) 2018/2075 (EUMM Georgia/1/2020)

14.2.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 42/15
               
            
         DEĊIŻJONI TAL-KUMITAT POLITIKU U TA' SIGURTÀ (PESK) 2020/200
         tal-11 ta’ Frar 2020
         dwar il-ħatra tal-Kap tal-Missjoni ta' Monitoraġġ tal-Unjoni Ewropea fil-Georgia (EUMM Georgia) u li tħassar id-Deċiżjoni (PESK) 2018/2075 (EUMM Georgia/1/2020)
         IL-KUMITAT POLITIKU U TA' SIGURTÀ,
         Wara li kkunsidra t-Trattat dwar l-Unjoni Ewropea, u b'mod partikolari t-tielet paragrafu tal-Artikolu 38 tiegħu,
         Wara li kkunsidra d-Deċiżjoni tal-Kunsill 2010/452/PESK tat-12 ta' Awwissu 2010 dwar il-Missjoni ta' Monitoraġġ tal-Unjoni Ewropea fil-Georgia, EUMM Georgia (1), u b'mod partikolari l-Artikolu 10(1) tagħha,
         Billi:
         
                     (1)
                  
                  
                     Skont l-Artikolu 10 tad-Deċiżjoni 2010/452/PESK, il-Kumitat Politiku u ta' Sigurtà (KPS) huwa awtorizzat, f'konformità mat-tielet paragrafu tal-Artikolu 38 tat-Trattat, sabiex jieħu d-deċiżjonijiet rilevanti għall-fini tal-eżerċizzju tal-kontroll politiku u tat-tmexxija strateġika tal-Missjoni ta' Monitoraġġ tal-Unjoni Ewropea fil-Georgia (EUMM Georgia), inkluż id-deċiżjoni dwar il-ħatra ta' Kap tal-Missjoni.
                  
               
                     (2)
                  
                  
                     Fit-3 ta' Diċembru 2018 il-Kunsill adotta d-Deċiżjoni (PESK) 2018/1884 (2), li testendi l-mandat tal-EUMM Georgia sal-14 ta' Diċembru 2020.
                  
               
                     (3)
                  
                  
                     Fis-7 ta' Diċembru 2018 il-KPS adotta d-Deċiżjoni (PESK) 2018/2075 (3), li testendi l-mandat tas-Sur Erik HØEG bħala l-Kap tal-EUMM Georgia mill-15 ta' Diċembru 2018 sal-14 ta' Diċembru 2020.
                  
               
                     (4)
                  
                  
                     Fis-17 ta' Jannar 2020, ir-Rappreżentant Għoli tal-Unjoni għall-Affarijiet Barranin u l-Politika ta' Sigurtà ppropona l-ħatra tas-Sur Marek SZCZYGIEL bħala Kap tal-EUMM Georgia sal-14 ta' Diċembru 2020.
                  
               
                     (5)
                  
                  
                     Għaldaqstant jenħtieġ li d-Deċiżjoni (PESK) 2018/2075 titħassar,
                  
               ADOTTA DIN ID-DEĊIŻJONI:
         
            Artikolu 1
            Is-Sur Marek SZCZYGIEL huwa b'dan maħtur Kap tal-Missjoni ta' Monitoraġġ tal-Unjoni Ewropea fil-Georgia (EUMM Georgia) mill-15 ta' Marzu 2020 sal-14 ta' Diċembru 2020.
         
         
            Artikolu 2
            Id-Deċiżjoni (PESK) 2018/2075 hija b'dan imħassra.
         
         
            Artikolu 3
            Din id-Deċiżjoni għandha tidħol fis-seħħ fil-jum tal-adozzjoni tagħha.
         
         
            Hija għandha tapplika mill-15 ta' Marzu 2020.
            Magħmul fi Brussell, il-11 ta’ Frar 2020.
            
               
                  Għall-Kumitat Politiku u ta' Sigurtà
               
               
                  Il-President
               
               S. FROM EMMESBERGER
            
         
         
            (1)  ĠU L 213, 13.8.2010, p. 43.
         
            (2)  Deċiżjoni tal-Kunsill (PESK) 2018/1884 tat-3 ta' Diċembru 2018 li testendi u temenda d-Deċiżjoni 2010/452/PESK dwar il-Missjoni ta' Monitoraġġ tal-Unjoni Ewropea fil-Georgia, EUMM Georgia (ĠU L 308, 4.12.2018, p. 41).
         
            (3)  Deċiżjoni tal-Kumitat Politiku u ta' Sigurtà (PESK) 2018/2075 tas-7 ta' Diċembru 2018 li testendi l-mandat tal-Kap tal-Missjoni ta' Monitoraġġ tal-Unjoni Ewropea fil-Georgia (EUMM Georgia) (EUMM GEORGIA/1/2018) (ĠU L 331, 28.12.2018, p. 217).